**ПРОЕКТ „УКРЕПВАНЕ НА ОБЩИНСКИЯ КАПАЦИТЕТ В ОБЩИНА КЮСТЕНДИЛ”**

На 20.02.2023 г. Община Кюстендил сключи Административен договор за изпълнение на проект Договор № BG05SFPR002-2.002-0093-C01 "Укрепване на общинския капацитет в Община Кюстендил” по процедура чрез директно предоставяне на безвъзмездна финансова помощ BG05SFPR002-2.002 „Укрепване на общинския капацитет“ по Програма „Развитие на човешките ресурси” 2021-2027 г.

Начална дата на проекта: 01.03.2023г.

Продължителност на проекта:  21 месеца
Обща стойност на проекта:  95 080.00 лева

Общата цел на проекта е да подкрепи служителите, ангажирани с изпълнение на правомощията по Закона за социалните услуги (ЗСУ), Закона за хората с увреждания (ЗХУ) и Закона за лична помощ (ЗЛП), за плавното и безпроблемно въвеждане на реформите в областта на социалните услуги и личната помощ и да ускори предоставянето на по- ефективна, ефикасна и качествена грижа на лицата от най-уязвимите групи от населението в община Кюстендил.

Специфични цели:

1. По-добро качество на предоставяните услуги от Община Кюстендил в изпълнение на правомощията по ЗСУ, ЗХУ и ЗЛП ;

2. Подобрена възможност за социално включване и равен и навременен достъп на лица и деца от община Кюстендил до качествени и устойчиви социални услуги, съобразени с индивидуалните им потребности.

Целевата група, която ще бъде пряко положително повлияна от реализацията на дейностите предвидени в настоящото проектно предложение са 30 лица, от които:

* 2 новоназначени лица по проекта на длъжност експерт "Социални дейности";
* 28 служители, ангажирани в социалните дейности в Община Кюстендил, както и във функциониращите социални услуги - делегирани от държавата дейност.

Основна дейност: Създаване на фронт - офис в Община Кюстендил

Дейността включва текущ ремонт на помещения, обзавеждане и оборудване на фронт - офис, както и наемане на двама експерта, обучение и супервизия на персонала, необходим за изпълнение на задълженията и отговорностите на общините по ЗЛП/ЗХУ, както и по ЗСУ в частта, свързана с насочването от общините за ползване на социални услуги.